CELEX: 62010CN0073
Language: fi
Date: 2010-02-09 00:00:00
Title: Asia C-73/10 P: Valitus, jonka Internationale Fruchtimport Gesellschaft Weichert & Co. KG on tehnyt 9.2.2010 yhteisöjen ensimmäisen oikeusasteen tuomioistuimen asiassa T-2/09, Internationale Fruchtimport Gesellschaft Weichert & Co. KG v. Euroopan komissio, 30.11.2009 antamasta määräyksestä

27.3.2010   
            
            
               FI
            
            
               Euroopan unionin virallinen lehti
            
            
               C 80/22
            
         Valitus, jonka Internationale Fruchtimport Gesellschaft Weichert & Co. KG on tehnyt 9.2.2010 yhteisöjen ensimmäisen oikeusasteen tuomioistuimen asiassa T-2/09, Internationale Fruchtimport Gesellschaft Weichert & Co. KG v. Euroopan komissio, 30.11.2009 antamasta määräyksestä
   (Asia C-73/10 P)
   2010/C 80/38
   Oikeudenkäyntikieli: englanti
   
      Asianosaiset
   
   
      Valittaja: Internationale Fruchtimport Gesellschaft Weichert & Co. KG (edustajat: Rechtsanwalt A. Rinne, solicitor S. Kon, solicitor C. Humpe ja C. Vajda, QC)
   
      Muu osapuoli: Euroopan komissio
   
      Vaatimukset
   
   Valittaja vaatii, että unionin tuomioistuin
   
               —
            
            
               kumoaa ensimmäisen oikeusasteen tuomioistuimen asiassa T-2/09 30.11.2009 antaman määräyksen, ja
            
         
               —
            
            
               toteaa, että Weichertin asiassa T-2/09 nostama kumoamiskanne on otettava tutkittavaksi, ja palauttaa asian unionin yleiseen tuomioistuimeen Weichertin esittämien Euroopan yhteisöjen komission 15.10.2008 (Asia COMP/39.188-Banaanit) tekemää päätöstä koskevien kumoamisvaatimusten ratkaisemiseksi siltä osin kuin päätös koskee Weichertia
            
         
               —
            
            
               toissijaisesti palauttaa asian unionin yleiseen tuomioistuimeen Weichertin asiassa T-2/09 nostaman kumoamiskanteen tutkittavaksi ottamisen ratkaisemista varten.
            
         
      Oikeudelliset perusteet ja pääasialliset perustelut
   
   Valittaja väittää, että ensimmäisen oikeusasteen tuomioistuin on tehnyt oikeudellisen virheen jättäessään kanteen tutkimatta sillä perusteella, että prosessuaalisia määräaikoja koskevien yhteisön säännösten soveltamisesta voidaan poiketa ainoastaan ennalta arvaamattomien seikkojen tai ylivoimaisen esteen vuoksi. Valittajan mukaan tällainen lähestymistapa on liian suppea eikä siinä oteta laisinkaan tai ainakaan asianmukaisesti huomioon merkitystä, joka on annettava oikeudelle saattaa rikosasia tuomioistuimen käsiteltäväksi, legaliteettiperiaatetta rikosasian käsittelyssä, suhteellisuusperiaatetta ja epäoikeudenmukaisen ratkaisun välttämistä koskevaa ehdotonta vaatimusta.